ddrg/super_eurlex huggingface dataset:
Uredba Komisije (ES) št. 370/2003

z dne 27. februarja 2003

o 14. spremembi Uredbe Sveta (ES) št. 881/2002 o nekaterih posebnih omejevalnih ukrepih proti nekaterim osebam in entitetam, povezanih z Osamo bin Ladnom, mrežo Al-Kaida in talibani, ter o razveljavitvi Uredbe Sveta (ES) št. 467/2001

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 881/2002 z 27. maja 2002 o nekaterih posebnih omejevalnih ukrepih proti nekaterim osebam in entitetam, povezanih z Osamo bin Ladnom, mrežo Al-Kaida in talibani, ter o razveljavitvi Uredbe Sveta (ES) št. 467/2001 o prepovedi izvoza nekaterega blaga in storitev v Afganistan, krepitvi prepovedi letov in razširitvi zamrznitve sredstev in drugih finančnih virov v zvezi z afganistanskimi talibani [1], kakor je bila nazadnje spremenjena z Uredbo Komisije (ES) št. 350/2003 [2], in zlasti prve alinee člena 7(1) Uredbe,

ob upoštevanju naslednjega:

(1) Priloga I Uredbe (ES) št. 881/2002 navaja posameznike, skupine in entitete, ki so zajeti v zamrznitev sredstev in gospodarskih virov na podlagi navedene uredbe.

(2) 20. februarja 2003 se je Sankcijski odbor odločil spremeniti seznam posameznikov, skupin in entitet, za katere bi morala veljati zamrznitev sredstev in gospodarskih virov, zato je treba Prilogo I ustrezno spremeniti.

(3) Za zagotavljanje učinkovitosti ukrepov, določenih v tej uredbi, mora ta uredba začeti veljati takoj −

SPREJELA NASLEDNJO UREDBO:

Člen 1

Priloga I k Uredbi (ES) št. 881/2002 se spremeni v skladu s Prilogo k tej uredbi.

Člen 2

Ta uredba začne veljati z dnem objave v Uradnem listu Evropskih Skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 27. februarja 2003

Za Komisijo

Christopher Patten

Član Komisije

[1] UL L 139, 29.5.2002, str. 9.

[2] UL L 51, 26.2.2003, str. 19.

--------------------------------------------------

PRILOGA

Priloga I k Uredbi (ES) št. 881/2002 se spremeni na naslednji način:

pod naslovom "Pravne osebe, skupine in entitete" se doda naslednji vpis:

Lajnat Al Daawa Al Islamiya

--------------------------------------------------
Uredba Komisije (ES) št. 411/2003

z dne 5. marca 2003

o spremembi Uredbe (ES) št. 805/1999 o določitvi nekaterih ukrepov za izvajanje Uredbe Sveta (ES) št. 718/1999 o ukrepih glede zmogljivosti ladjevja Skupnosti za pospeševanje prevoza po celinskih plovnih poteh

KOMISIJA EVROPSKIH SKUPNOSTI JE -

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 718/1999 z dne 29. marca 1999 [1] o ukrepih glede zmogljivosti ladjevja Skupnosti za pospeševanje prometa po celinskih plovnih poteh in zlasti člena 7 Uredbe,

ob upoštevanju naslednjega:

(1) V skladu z Uredbo (ES) št. 718/1999 in po posvetu z državami članicami ter organizacijami, ki predstavljajo promet po celinskih vodah na ravni Skupnosti, Komisija določi razmerja v pravilu "staro za novo" za plovila za suhi tovor, tankerje in vlačilce.

(2) Uredba Komisije (ES) št. 805/1999 z dne 16. aprila 1999 [2] o določitvi nekaterih ukrepov za uvedbo Uredbe Sveta (ES) št. 718/1999, določa, da razmerja v pravilu "staro za novo" začnejo veljati 29. aprila 1999.

(3) Ta razmerja je treba nenehno zniževati, da bi najpozneje do 29. aprila 1999 kar najhitreje in v rednih fazah dosegla stopnjo nič v skladu s členom 4(2) Uredbe (ES) št. 718/1999.

(4) Razmerja "staro za novo" so se znižala v letih 2000, 2001 in 2002 z Uredbo Komisije (ES) št. 1532/2000 [3], Uredbo Komisije (ES) št. 997/2001 [4] in Uredbo Komisije (ES) št. 336/2002 [5].

(5) Razmerja v pravilu "staro za novo" za plovila za suhi tovor, tankerje in vlačilce se sedaj določijo na stopnjo nič in začnejo veljati 29. aprila 2003 v skladu z drugim stavkom člena 4(2) Uredbe (ES) št. 718/1999.

(6) Zato se Uredba (ES) št. 805/1999 ustrezno spremeni.

(7) Ukrepi, ki so predvideni v tej uredbi, so bili predmet posvetovanj s skupino strokovnjakov o zmogljivosti ladjevja Skupnosti in politiki spodbujanja, ki jo uvaja člen 6 Uredbe (ES) št. 805/1999 -

SPREJELA NASLEDNJO UREDBO:

Člen 1

Uredba (ES) št. 805/1999 se spremeni:

1. v členu 4(1) se razmerje "0,30:1" nadomesti z "0:1";

2. v členu 4(2) se razmerje "0,45:1" nadomesti z "0:1";

3. v členu 4(3) se razmerje "0,125:1" nadomesti z "0:1".

Člen 2

Ta uredba začne veljati 29. aprila 2003.

Ta uredba je celoti zavezujoča in se v neposredno uporablja v vseh državah članicah.

V Bruslju, 5. marca 2003

Za Komisijo

Loyola De Palacio

Podpredsednica

[1] UL L 90, 2.4.1999, str. 1.

[2] UL L 102, 17.4.1999, str. 64.

[3] UL L 175, 14.7.2000, str. 74.

[4] UL L 142, 29.5.2001, str. 18.

[5] UL L 53, 23.2.2002, str. 11.

--------------------------------------------------
Uredba Sveta (ES) št. 527/2003

z dne 17. marca 2003

o dovoljenju za ponudbo in dobavo nekaterih iz Argentine uvoženih vin, namenjenih za neposredno prehrano ljudi, na katerih so bile opravljene enološke obdelave, ki niso predvidene v Uredbi (ES) št. 1493/1999

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino [1] in zlasti člena 45(2) Uredbe,

ob upoštevanju predloga Komisije,

ob upoštevanju naslednjega:

(1) Člen 45(1) Uredbe (ES) št. 1493/1999 vsebuje možnost sprejetja odstopanj za uvožene proizvode, na katerih so bili opravljeni enološki postopki, ki niso odobreni s pravili Skupnosti.

(2) Vina, proizvedena na ozemlju Argentine, so lahko dokisana z jabolčno kislino, kar je enološka obdelava, ki ni odobrena s pravili Skupnosti.

(3) Trenutno potekajo pogajanja med Skupnostjo, ki jo zastopa Komisija, in Argentino glede sklenitve sporazuma o trgovini z vinom. Ta vključujejo zlasti ustrezne enološke obdelave, ki jih uporabljata obe strani, in zaščito geografskih označb.

(4) Zaradi zagotavljanja nemotenega poteka teh pogajanj je treba do začetka veljavnosti Sporazuma, ki bi bil rezultat navedenih pogajanj, vendar najpozneje do 30. septembra 2003, začasno dovoliti odstopanje, ki bi dovoljevalo dodajanje jabolčne kisline vinom, proizvedenim na ozemlju Argentine in uvoženim v Skupnost.

(5) Ker je argentinsko vino, ki vsebuje jabolčno kislino, že prisotno na ozemlju Skupnosti, je treba navedeno odstopanje razširiti na navedeno vino –

SPREJEL NASLEDNJO UREDBO:

Člen 1

1. Z odstopanjem od člena 45(1) Uredbe (ES) št. 1493/1999 se lahko proizvodi pod oznakami KN 220410, 220421, 220429 in 22043010, pridobljeni iz grozdja, pridelanega in vinificiranega na ozemlju Argentine, ki jim je lahko bila v skladu s predpisi Argentine med postopki pridelave dodana jabolčna kislina, ponudijo ali dobavijo za neposredno prehrano ljudi v Skupnosti.

Vendar pa to dovoljenje velja le do začetka veljavnosti sporazuma, ki je rezultat pogajanj z Argentino glede sklenitve sporazuma o trgovini z vinom, ki vključuje predvsem enološke postopke in zaščito geografskih označb, ter najpozneje do 30. septembra 2003.

Navedeno dovoljenje velja tudi za argentinsko vino iz tega odstavka, ki je bilo od 1. januarja 2001 uvoženo v Skupnost.

2. Države članice ne smejo prepovedati ponudbe ali dobave vina za neposredno prehrano ljudi, pridobljenega iz grozdja, pridelanega in vinificiranega na ozemlju Argentine skladno z veljavnimi predpisi navedene države, ker naj bi mu bila dodana jabolčna kislina.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 17. marca 2003

Za Svet

Predsednik

G. Drys

[1] UL L 179, 14.7.1999, str. 1. Uredba, kakor je bila nazadnje spremenjena z Uredbo (ES) št. 2585/2001 (UL L 345, 29.12.2001, str. 10).

--------------------------------------------------
Uredba Komisije (ES) št. 571/2003

z dne 28. marca 2003

o spremembah Uredbe (ES) št. 1227/2000 o podrobnih predpisih za uporabo Uredbe Sveta (ES) št. 1493/1999 o skupni ureditvi trga za vino glede pridelovalne zmogljivosti

KOMISIJA EVROPSKIH SKUPNOSTI JE -

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino[1], kakor je bila nazadnje spremenjena z Uredbo (ES) št. 2585/2001[2] in zlasti člena 80 Uredbe,

ob upoštevanju naslednjega:

(1) Da bi rešili posamezni praktični problem, je treba spremeniti rok, določen v členu 2(3) Uredbe (ES) št. 1493/1999 za odstopanje od člena 2(2). Uporaba različnih določb glede odobritve odstopanja nalaga resno in zapleteno administrativno obremenitev, predvsem glede nadzora in kazni. Za učinkovito upravljanje je treba zato odložiti zadevni datum do 31. julija 2003.

(2) Uredbo Komisije (ES) št. 1227/2000[3], kakor je bila nazadnje spremenjena z Uredbo (ES) št. 315/2003[4], je treba zato ustrezno spremeniti.

(3) Ukrepi, predvideni s to uredbo, so v skladu z mnenjem Upravljalnega odbora za vino -

SPREJELA NASLEDNJO UREDBO:

Člen 1

Člen 2(1)(a) Uredbe (ES) št. 1227/2000 se nadomesti z naslednjim:

"1(a) Skrajni rok 31. julij 2002, določen v členu 2(3) Uredbe (ES) št. 1493/1999, se odloži na 31. julij 2003."

Člen 2

Ta uredba začne veljati tretji dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 28. marca 2003

Za Komisijo

Franz FISCHLER

Član Komisije

[1] UL L 179, 14.7.1999, str. 1.

[2] UL L 345, 29.12.2001, str. 10.

[3] UL L 143, 16.6.2000, str. 1.

[4] UL L 46, 20.2.2003, str. 9.
Uredba Komisije (ES) št. 582/2003

z dne 31. marca 2003

o spremembi Uredbe (ES) št. 2335/1999 o standardih trženja za breskve in nektarine

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo [1], kakor je bila nazadnje spremenjena z Uredbo Komisije (ES) št. 46/2003 [2], in zlasti člena 2(2) Uredbe –

ob upoštevanju naslednjega:

(1) Uredba Komisije (ES) št. 2335/1999 [3], kakor je bila spremenjena z Uredbo (ES) št. 47/2003 [4], določa minimalne zahteve glede kakovosti za breskve in nektarine.

(2) Breskve in nektarine morajo biti zadostno razvite in zrele, da na trg ne bi prišli proizvodi nezadostne kakovosti.

(3) Uredbo (ES) št. 2335/1999 je treba zato spremeniti.

(4) Zaradi datuma dajanja prvih breskev in nektarin Skupnosti na trg mora ta uredba začeti veljati čim prej.

(5) Ukrepi, predvideni s to uredbo, so v skladu z mnenjem Upravljalnega odbora za sveže sadje in zelenjavo –

SPREJELA NASLEDNJO UREDBO:

Člen 1

Priloga k Uredbi (ES) št. 2335/1999 se spremeni v skladu s Prilogo k tej uredbi.

Člen 2

Ta uredba začne veljati tretji dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 31. marca 2003

Za Komisijo

Franz Fischler

Član Komisije

[1] UL L 297, 21.11.1996, str. 1.

[2] UL L 7, 11.1.2003, str. 64.

[3] UL L 281, 4.11.1999, str. 11.

[4] UL L 7, 11.1.2003, str. 61.

--------------------------------------------------

PRILOGA

V točki A (Najmanjše zahteve) naslova II (Določbe glede kakovosti) Priloge k Uredbi (ES) št. 2335/1999 se za drugim pododstavkom doda naslednji pododstavek:

"Morajo biti zadostno razvite in zrele."

--------------------------------------------------
Uredba Komisije (ES) št. 775/2003

z dne 5. maja 2003

o dopolnitvah Uredbe (ES) št. 2759/1999 o pravilih za uporabo Uredbe Sveta (ES) št. 1268/1999 o podpori Skupnosti za predpristopne ukrepe za kmetijstvo in razvoj podeželja v državah prosilkah Srednje in Vzhodne Evrope v predpristopnem obdobju

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1268/1999 z dne 21. junija 1999 o podpori Skupnosti za predpristopne ukrepe za kmetijstvo in razvoj podeželja v državah prosilkah Srednje in Vzhodne Evrope v predpristopnem obdobju [1], kakor je bila nazadnje dopolnjena z Uredbo (ES) št. 696/2003 [2], in zlasti člena 12(1) Uredbe,

ob upoštevanju naslednjega:

(1) Člen 3 Uredbe Komisije (ES) št. 2759/1999 [3], kakor je bila nazadnje dopolnjena z Uredbo (ES) št. 2251/2002 [4] govori o ukrepih za predelavo in trženje, odstavek 2 tega člena pa navaja določene izdatke, ki so lahko upravičeni. V izogib napačnemu tolmačenju je potrebno jasno navesti, da ta seznam izdatkov ni popoln.

(2) Sporazumi o financiranju iz člena 1(2) Uredbe Komisije (ES) št. 2222/2000 [5], kakor je bila nazadnje dopolnjena z Uredbo (ES) št. 188/2003 [6], ki se uporablja med Skupnostjo in vsako državo prosilko, so že določili parametre, ki določajo upravičene izdatke. Zato je primerno upoštevati ustrezne določbe navedenih sporazumov.

(3) Zato je treba Uredbo (ES) št. 2759/1999 ustrezno dopolniti.

(4) Ukrepi iz te uredbe so v skladu z mnenjem Odbora za kmetijske strukture in razvoj podeželja —

SPREJELA NASLEDNJO UREDBO:

Člen 1

Uredba (ES) št. 2759/1999 se dopolni kakor sledi:

1. v členu 3(2) se uvodni stavek nadomesti z naslednjim:

"Upravičeni izdatki lahko zajemajo zlasti:"

;

2. vstavi se naslednji člen 8a:

"Člen 8a

Sporazumi o financiranju

Upravičeni izdatki za vsak program upoštevajo določbe Sporazuma o financiranju iz člena 1(2) Uredbe Komisije (ES) št. 2222/2000 [7], ki se uporablja med Skupnostjo in zadevno državo prosilko."

Člen 2

Ta uredba začne veljati tretji dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 5. maja 2003

Za Komisijo

Franz Fischler

Član Komisije

[1] UL L 161, 26.6.1999, str. 87.

[2] UL L 99, 17.4.2003, str. 24.

[3] UL L 331, 23.12.1999, str. 51.

[4] UL L 343, 18.12.2002, str. 8.

[5] UL L 253, 7.10.2000, str. 5.

[6] UL L 27, 1.2.2003, str. 4.

[7] UL L 253, 7.10.2000, str. 5.

--------------------------------------------------
Uredba Komisije (ES) št. 763/2003

z dne 30. aprila 2003

o spremembi Uredbe (ES) št. 2768/98 o programu pomoči za zasebno skladiščenje oljčnega olja

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe št. 136/66/EGS Sveta z dne 22. septembra 1966 o vzpostavitvi skupne ureditve trga za olja in masti [1], kakor je bila nazadnje spremenjena z Uredbo (EGS) št. 1513/2001 [2], in zlasti tretjega pododstavka člena 12a Uredbe,

ob upoštevanju naslednjega:

(1) Člen 5 Uredbe Sveta (ES) št. 1638/98 z dne 20. julija 1998 o spremembi Uredbe št. 136/66/EGS o vzpostavitvi skupne ureditve trga za olja in masti, kakor je bila spremenjena z Uredbo (ES) št. 1513/2001 [3], je zaradi slednje uredbe predvideval razveljavitev člena 12a Uredbe št. 136/66/EGS z začetkom veljavnosti od 1. novembra 2004, namesto 1. novembra 2001, s čimer je omogočal, da je obdobje veljavnosti nekaterih tržnih ukrepov, vključno s programom pomoči za zasebno skladiščenje, na ta način podaljšano. Navedeni člen 12a predvideva, da se lahko v primeru resne motnje na trgu v nekaterih regijah Skupnosti izvaja program pomoči za zasebno skladiščenje oljčnega olja.

(2) Člen 1(2) Uredbe Komisije (ES) št. 2768/98 [4], kakor je spremenjena z Uredbo (ES) št. 1081/01 [5], je treba ustrezno spremeniti, da bi omogočili, da se pogodbe za zasebno skladiščenje deviškega oljčnega olja v razsutem stanju še naprej uporabljajo do 31. oktobra 2004. Zaradi pravne varnosti je treba sprejeti določbo, s katero se ta uredba uporablja od 1. novembra 2001.

(3) Ukrepi, predvideni s to uredbo, so v skladu z mnenjem Upravljalnega odbora za olja in masti –

SPREJELA NASLEDNJO UREDBO:

Člen 1

V členu 1(2) Uredbe (ES) št. 2768/98 se datum "31. oktober 2001" nadomesti z "31. oktober 2004".

Člen 2

Ta uredba začne veljati z dnem objave v Uradnem listu Evropske unije.

Uporabljati se začne s 1. novembrom 2001.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. aprila 2003

Za Komisijo

Franz Fischler

Član Komisije

[1] UL 172, 30.9.1966, str. 3025/66.

[2] UL L 201, 26.7.2001, str. 4.

[3] UL L 210, 28.7.1998, str. 32.

[4] UL L 346, 21.12.1998, str. 14.

[5] UL L 149, 2.6.2001, str. 17.

--------------------------------------------------
Uredba Sveta (ES) št. 874/2003

z dne 6. maja 2003

o sklenitvi Sporazuma med Evropsko skupnostjo in Republiko Kiribati o ribolovu v ribolovni coni Kiribatija

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti, in zlasti člena 37 v povezavi s členom 300(2) in prvim pododstavkom člena 300(3) Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju naslednjega:

(1) Skupnost in Republika Kiribati sta se pogajali in parafirali sporazum o ribištvu, ki za ribiče Skupnosti predvideva možnosti ribolova v vodah, nad katerimi ima Kiribati suverenost ali jurisdikcijo za ribištvo.

(2) V interesu Skupnosti je, da odobri navedeni sporazum.

(3) Treba bi bilo opredeliti način razdeljevanja možnosti ribolova med države članice –

SPREJEL NASLEDNJO UREDBO:

Člen 1

V imenu Skupnosti se odobri Sporazum med Evropsko skupnostjo in Republiko Kiribati o ribolovu v ribolovni coni Kiribatija.

Besedilo Sporazuma je priloženo tej uredbi.

Člen 2

Možnosti ribolova, navedene v protokolu k sporazumu, se razdelijo med države članice kot sledi:

–plovila z zapornimi plavaricami: | Francija: | 27 % razpoložljivih dovoljenj |

Španija: | 73 % razpoložljivih dovoljenj, |

–plovila za ribolov s parangali: | Španija: | 6 plovil |

Portugalska: | 6 plovil. |

Če vloge za dovoljenja teh držav članic ne pokrijejo vseh možnosti ribolova, ki jih določa protokol, lahko Komisija obravnava vloge za dovoljenja iz katere koli druge države članice.

Člen 3

Države članice, katerih plovila opravljajo ribolov na podlagi tega sporazuma, uradno obvestijo Komisijo o količinah vsakega ulova v ribolovnem območju Kiribati v skladu z Uredbo Komisije (ES) št. 500/2001 z dne 14. marca 2001 o natančnih pravilih za uporabo Uredbe Sveta (EGS) št. 2847/93 o spremljanju ulova, ki ga opravijo ribiška plovila Skupnosti v vodah tretje države in na odprtem morju [3].

Člen 4

Ta uredba začne veljati sedmi dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 6. maja 2003

Za Svet

Predsednik

P. Efthymiou

[1] Predlog z dne 10. decembra 2002 (še ni objavljen v Uradnem listu).

[2] Mnenje, podano dne 8. aprila 2003 (še ni objavljeno v Uradnem listu).

[3] UL L 73, 15.3.2001, str. 8.

--------------------------------------------------
UREDBA KOMISIJE (ES) št. 951/2003

z dne 28. maja 2003

o odstopanju od Uredbe (ES) št. 174/1999 o posebnih podrobnih pravilih za uporabo Uredbe Sveta (EGS) št. 804/68 glede izvoznih dovoljenj in izvoznih nadomestil za mleko in mlečne proizvode in Uredbe (ES) št. 800/1999 o splošnih podrobnih pravilih za uporabo sistema izvoznih nadomestil za kmetijske proizvode

KOMISIJA EVROPSKIH SKUPNOSTI JE -

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo Komisije (ES) št. 509/2002 [2], in zlasti členov 26(3) in 31(14) Uredbe,

ob upoštevanju naslednjega:

(1) Nenehna rast izvoza sira v Hrvaško pomeni tveganje za destabilizacijo njenega trga. Zato je treba sprejeti ukrep, da se trgovinski tokovi povrnejo v normalno stanje.

(2) Da bi omejili povpraševanje po izvoznih dovoljenjih, je treba od 1. junija 2003 obdobje veljavnosti dovoljenj za izvoz v Hrvaško skrajšati. To zahteva odstopanje od točke (c) člena 6 Uredbe Komisije (ES) št. 174/1999 [3], kakor je bila nazadnje spremenjena z Uredbo (ES) št. 833/2003 [4].

(3) Da bi preprečili preusmeritev trgovinskih tokov, se omejitev razširi na vse države v istem namembnem območju. Prav tako je treba sprejeti ukrepe, da se dovoljenja, izdana za druge države v omenjenem namembnem območju, ne bi uporabljala za izvoz v Hrvaško po 1. juniju 2003. To zahteva odstopanje od člena 18(3) Uredbe Komisije (ES) št. 800/1999 [5], kakor je bila nazadnje spremenjena z Uredbo (ES) št. 444/2003 [6].

(4) Ukrepi, predvideni s to uredbo, so v skladu z mnenjem Upravljalnega odbora za mleko in mlečne proizvode -

SPREJELA NASLEDNJO UREDBO:

Člen 1

Kot izjema od točke (c) člena 6 Uredbe (ES) št. 174/1999, se obdobje veljavnosti izvoznih dovoljenj z vnaprejšnjo določitvijo nadomestila, ki se uporabljajo od 1. junija 2003, ki zajemajo proizvode z oznako KN 0406 in namembnim območjem I, kot je določeno v (a) člena 15(3) omenjene uredbe, izteče na koncu meseca njihove izdaje.

Člen 2

Kot izjema od člena 18(3) Uredbe (ES) št. 800/1999 se ne plača nadomestilo za izvoze v Hrvaško od 1. junija 2003 z uporabo dovoljenj, na katerih namembno območje ni država iz okenca 7.

Člen 3

Ta uredba začne veljati na dan po objavi v Uradnem listu Evropskih skupnosti.

Uporabljati se začne 1. junija 2003.

Ta uredba je v celoti zavezujoča in se neposredno uporablja v vseh državah članicah.

V Bruslju, 28. maja 2003

Za Komisijo

Franz Fischler

Član Komisije

[1] UL L 160, 26.6.1999, str. --48.

[2] UL L 79, 22.3.2002, str. 15.

[3] UL L 20, 27.1.1999, str. 8.

[4] UL L 120, 15.5.2003, str. 18.

[5] UL L 102, 17.4.1999, str. 11.

[6] UL L 67, 12.3.2003, str. 3.
Uredba Komisije (ES) št. 950/2003

z dne 28. maja 2003

o določitvi pomoči za breskve in hruške za predelavo na podlagi Uredbe Sveta (ES) št. 2201/96 za tržno leto 2003/04

KOMISIJA EVROPSKIH SKUPNOSTI JE -

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2201/96 z dne 28. oktobra 1996 o skupni ureditvi trgov za predelano sadje in zelenjavo [1], kakor je bila nazadnje spremenjena z Uredbo Komisije (ES) št. 453/2002 [2], in zlasti člena 6(1) Uredbe,

ob upoštevanju naslednjega:

(1) Člen 2(3) Uredbe Komisije (ES) št. 449/2001 z dne 2. marca 2001 o podrobnih pravilih za uporabo Uredbe Sveta (ES) št. 2201/96 glede programa pomoči za predelano sadje in zelenjavo [3], kakor je bila nazadnje spremenjena z Uredbo (ES) št. 1426/2002 [4], zahteva, da Komisija objavi višino pomoči, ki se jo uporabi za breskve in hruške, po preverjanju skladnosti s pragi iz Priloge III k Uredbi (ES) št. 2201/96.

(2) Povprečna količina breskev, predelana v zadnjih treh tržnih letih na podlagi programa pomoči, je pod pragom Skupnosti. Višina pomoči, ki se uporabi za leto 2003/04 v vsaki državi članici, mora zato biti tista, ki je določena v členu 4(2) Uredbe (ES) št. 2201/96.

(3) Povprečna količina hrušk, predelana v zadnjih treh tržnih letih na podlagi programa pomoči, je nad pragom Skupnosti. Višina pomoči, ki se uporabi za leto 2003/04 v državah članicah, ki niso prekoračile nacionalnega praga, mora zato biti tista, ki je določena v členu 4(2) Uredbe (ES) št. 2201/96. V vsaki od ostalih držav članic se mora ta višina zmanjšati glede na posamezni prekoračeni prag, kot je prilagojeno z dodelitvijo nepredelanih količin, kot je določeno v tretjem pododstavku člena 5(2) navedene uredbe.

(4) Ukrepi, predvideni s to uredbo, so v skladu z mnenjem Upravljalnega odbora za predelano sadje in zelenjavo –

SPREJELA NASLEDNJO UREDBO:

Člen 1

Za tržno leto 2003/04 znaša pomoč na podlagi člena 2 Uredbe (ES) št. 2201/96:

(a) breskve: EUR 47,70/tono,

(b) hruške:

- 79,07 EUR/tono v Grčiji,

- 161,70 EUR/tono v Španiji,

- 156,15 EUR/tono v Franciji,

- 122,28 EUR/tono v Italiji,

- 161,70 EUR/tono na Nizozemskem,

- 161,70 EUR/tono v Avstriji,

- 161,70 EUR/tono na Portugalskem,

Člen 2

Ta uredba začne veljati tretji dan po objavi v Uradnem listu Evropske unije.

Uporablja se za tržno leto 2003/04.

Ta uredba je v celoti zavezujoča in se neposredno uporablja v vseh državah članicah.

V Bruslju, 28. maja 2003

Za Komisijo

Franz Fischler

Član Komisije

[1] UL L 297, 21.11.1996, str. 29.

[2] UL L 72, 14.3.2002, str. 9.

[3] UL L 64, 6.3.2001, str. 16.

[4] UL L 206, 3.8.2002, str. 4.

--------------------------------------------------